 

**בבית הדין הצבאי המחוזי**

**במחוז שיפוטי צפון**

**בפני השופט: סא"ל חיים בלילטי**

**בעניין: התובע הצבאי (ע"י ב"כ, רס"ן (במיל') מלי גבאי)**

**נגד**

**הנאשם: X/XXX סמ"ר ר' ב' (ע"י ב"כ, עו"ד רוזה דהרי)**

**הכרעת-דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 06.07.2022 ועד יום 25.12.2023 למשך 538 ימים, בהתאם לכתב האישום ולפרטים הנוספים.

**ניתנה היום, ט"ז בטבת תשפ"ד, 28.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו מיחידתו XXX מיום 06.07.2022 ועד יום 25.12.2023 למשך 538 ימים, אשר הסתיימה בהתייצבותו.

הנאשם גויס לצה"ל בחודש יולי 2018 וסיים את שירותו בסדיר בחודש אפריל 2021, ומאז הוא נמנה על מערך המילואים. היעדרות הנאשם החלה עת לא התייצב לשירות מילואים פעיל אליו נקרא בחודש יולי 2022, שירות מילואים בן יום אחד. היעדרות הנאשם נמשכה פרק זמן לא מבוטל אשר חלק ממנו גלש לתקופת המלחמה. להשלמת התמונה יצוין כי מכתב האישום עולה שהנאשם שירת בגדוד חי"ר ובתפקיד מבצעי. מכאן, חרף העובדה שמדובר בשירות מילואים חד יומי, חומרתה הרבה של העבירה.

מנגד, קיימות נסיבות מקלות הנוגעות לנסיבותיו של הנאשם מבית, מצבו המשפחתי. הנאשם נטל אחריות על העבירה תוך פרק זמן קצר ונמסר כי הוא מבקש לשוב ולתרום במסגרת שירות מילואים. עוד יצוין כי אין לחובת הנאשם הרשעות קודמות בעבירה דומה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שלושים ושישה (36) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן שלושים (30) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**
3. **הורדה לדרגת טוראי.**

**זכות ערעור כחוק.**

**ניתן היום, ט"ז בטבת תשפ"ד, 28.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**העתק נכון מהמקור  
  
ק' בית הדין**

**נערך על ידי: ס.ש**

**בתאריך: 01.01.2024**

**חתימת המגיה: סגן שיר בן-ארמון**